

Αρκαλοχώρι, 02/12/2024

Προς: ΜΜΕ

**ΔΕΛΤΙΟ ΤΥΠΟΥ**

**Ξεκινούν οι χριστουγεννιάτικες εκδηλώσεις στο Δήμο Μινώα Πεδιάδας με τη φωταγώγηση των χριστουγεννιάτικων δέντρων σε Θραψανό, Αρκαλοχώρι και Καστέλλι**

Ο Δήμος Μινώα Πεδιάδας ετοιμάζεται να υποδεχτεί τα Χριστούγεννα και να βιώσει τη “μαγεία” των Χριστουγέννων αρχής γενομένης με τη φωταγώγηση των χριστουγεννιάτικων δέντρων που θα πραγματοποιηθούν στα κέντρα των τριών Δημοτικών Ενοτήτων του Δήμου και πιο συγκεκριμένα στο Θραψανό το Σάββατο 7 Δεκεμβρίου, στο Αρκαλοχώρι την Τετάρτη 11 Δεκεμβρίου και στο Καστέλλι την Κυριακή 15 Δεκεμβρίου 2024.

Ο Δήμαρχος Μινώα Πεδιάδας Βασίλης Κεγκέρογλου, οι Αντιδήμαρχοι, τα μέλη του Δημοτικού Συμβουλίου και οι φορείς του τόπου, προσκαλούν μικρούς και μεγάλους να δώσουν όλοι μαζί το έναυσμα των φωταγωγήσεων που θα δώσουν χαρά και θα “ζεστάνουν” τις καρδιές όλων!

Οι εκδηλώσεις φωταγώγησης θα συνοδεύονται από πλούσιες δράσεις που θα ψυχαγωγήσουν τους παρευρισκόμενους.

**ΠΡΟΓΡΑΜΜΑ ΦΩΤΑΓΩΓΗΣΗΣ ΧΡΙΣΤΟΥΓΕΝΝΙΑΤΙΚΩΝ ΔΕΝΤΡΩΝ ΣΤΙΣ ΤΡΕΙΣ ΔΗΜΟΤΙΚΕΣ ΕΝΟΤΗΤΕΣ**

**ΘΡΑΨΑΝΟ, ΣΑΒΒΑΤΟ 7/12/2024**

**6:00 μ.μ.-6:20 μ.μ.:** Κάλαντα από την χορωδία του Δήμου

**6:20 μ.μ.:** Φωταγώγηση του Πυθαρόδεντρου

**Θα ακολουθήσει:**

-Μοίρασμα δώρων στα παιδιά από τον Πολιτιστικό Σύλλογο Θραψανού

- Κέρασμα από τον Πολιτιστικό Σύλλογο Θραψανού και τον Σύλλογο Γονέων και Κηδεμόνων του Δημοτικού και Νηπιαγωγείου Θραψανού

-Μουσική , χορός και παιχνίδι με ανιματέρ για τα παιδιά

-Χριστουγεννιάτικο παζάρι από το Δημοτικό και το Νηπιαγωγείο Θραψανού

**ΑΡΚΑΛΟΧΩΡΙ, ΤΕΤΑΡΤΗ 11/12/2024**

**6:00 μ.μ.:** ΚΔΑΠ Αρκαλοχωρίου

Διαδραστικά παιχνίδια για όλα τα παιδιά «Μαθητευόμενα Ξωτικά»

**6:20 μ.μ.:** Χορευτικό δρώμενο με παιδιά από το Γυμναστήριο RISE UP

**6:30 μ.μ.:** Χορευτικό δρώμενο από τη Σχολή χορού Χοροέκφραση

**6:40 μ.μ.:** Χριστουγεννιάτικα τραγούδια από την Χορωδία του 1ου και 2ου Δημοτικού Σχολείου Αρκαλοχωρίου

**7:00 μ.μ.:** -Παραδοσιακοί χοροί από τα τμήματα ενηλίκων και παιδιών της ομάδας χορού «ΓΈΡΑΝΟΣ» του Πολιτιστικού Συλλόγου Αρκαλοχωρίου

**7:20 μ.μ.:** Είσοδος του Άγιου Βασίλη με λιχουδιές για τα παιδιά

**7:40 μ.μ.:** Κάλαντα από την χορωδία του Δήμου

**8:00 μ.μ.:** Φωταγώγηση δέντρου

**Θα ακολουθήσει:**

-Μουσική και κεράσματα από τον Πολιτιστικό Σύλλογο Αρκαλοχωρίου και από τον Σύλλογο της Δημοτικής Κοινότητας Αρκαλοχωρίου «ΛΟΓΑΡΙ ΓΕΥΣΕΩΝ»

**Χριστουγεννιάτικο παζάρι από:**

-Παιδικό Σταθμό Αρκαλοχωρίου

-2ο και 3ο ο Νηπιαγωγείο Αρκαλοχωρίου

-1ο και 2ο Δημοτικό Σχολείο Αρκαλοχωρίου

-Γυμνάσιο και ΓΕΛ Αρκαλοχωρίου

-Ποδοσφαιρικό Σωματείο Ο.Φ.Α

**ΚΑΣΤΕΛΛΙ, ΚΥΡΙΑΚΗ 15/12/2024**

**4:30 μ.μ.:.** Παρασκευή μελομακάρονων με τη συμμετοχή του «ΦΕΣΤΙΒΑΛ ΚΡΗΤΙΚΗΣ

ΚΟΥΖΙΝΑΣ» και των παιδιών.

**5:30 μ.μ.:** Παιχνίδια για μικρά και μεγάλα παιδιά με ανιματέρ

**6:40 μ.μ.:** Κάλαντα από την χορωδία του Δήμου.

**7:00 μ.μ.:** Φωταγώγηση δέντρου

**Θα ακολουθήσει:**

-Παρουσίαση χορευτικού Ζούμπα από τις ομάδες παιδιών του Γυμναστηρίου «ΑΡΜΟΝΙΑ»

-Μοίρασμα δώρων στα παιδιά από τον Άγιο Βασίλη

-Κεράσματα από τον Πολιτιστικό Σύλλογο Καστελλίου

-Μουσική με D.J. και χορός

-Συμμετέχει και ο Εμπορικός Σύλλογος Καστελλίου «Η ΜΕΛΙΣΣΑ»